Diari Oficial de la Generalitat Valenciana


Sumari del DOGV 8390, del 25-09-2018 (2018/8646)

RESOLUCIÓ de 18 de setembre de 2018, del director general del Servei Valencià d'Ocupació i Formació, per la qual es modifica el termini d'execució dels projectes subvencionables regulats en la Resolució de 13 de juliol de 2018, del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8390

Data del DOGV
:   25-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8646


Data del document
:   18-09-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de setembre de 2018, del director general del Servei Valencià d'Ocupació i Formació, per la qual es modifica el termini d'execució dels projectes subvencionables regulats en la Resolució de 13 de juliol de 2018, del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball. [2018/8646]  
  
En el DOGV de 25 de juliol de 2018 es va publicar la Resolució de 13 de juliol de 2018, del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.   
  
En el punt 3 de l'apartat seté de la part dispositiva s'estableix que «Els projectes subvencionables hauran d'executar-se dins del període comprés entre la data de la resolució de concessió i el 30 d'abril de 2019.»  
Per a possibilitar l'adequada execució del programa, cal ampliar el termini d'execució dels projectes subvencionables.  
En virtut del que s'ha exposat, i de conformitat amb el que s'estableix en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Únic  
Modificar el termini d'execució a què fa referència el punt 3 de l'apartat seté de la part dispositiva de la Resolució de 13 de juliol de 2018, del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana (DOGV 2 05.07.2018), i que queda ara comprés entre la data de la resolució de concessió i el 30 de juny de 2019.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, comptats des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 18 de setembre de 2018.- El director general del SERVEF: Enric Nomdedéu i Biosca.